Държавен вестник, бр. 68, 2012 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  68
§ 2. Изпълнението на постановлението 
се възлага на министъра на финансите и на 
министъра на външните работи.
§ 3. Постановлението влиза в сила от 
25 юли 2012 г.
Министър-председател:
Бойко Борисов
Главен секретар на Министерския съвет:
Росен Желязков
8241
ПОСТАНОВЛЕНИЕ № 195
ОТ 28 АВГУСТ 2012 Г.
за изменение и допълнение на Устройствения 
правилник на Министерството на здраве­
опазването, приет с Постановление № 256 
на Министерския съвет от 2009 г. (обн., ДВ, 
бр. 88 от 2009 г.; изм. и доп., бр. 98 от 2009 г., 
бр. 55 от 2010 г., бр. 5, 38, 59 и 99 от 2011 г. и 
бр. 22 от 2012 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 17 ал. 1 се изменя така:
„(1) Министерството е структурирано в 
10 дирекции, инспекторат, финансови контро­
льори и звено „Сигурност на информацията“.“
§ 2. В чл. 19, ал. 2 се правят следните из­
менения и допълнения:
1. Създава се т. 4а: 
„4а. подписва експертни становища по 
проектите на актове, които са свързани или 
засягат дейността на министерството, в слу­
чаите по чл. 33, ал. 3 от Устройствения пра­
вилник на Министерския съвет и на неговата 
администрация;“.
2. В т. 9 думите „от министъра“ се заменят 
със „със заповед на министъра“.
§ 3. В чл. 20, ал. 4 т. 3 се изменя така:
„3. изготвя одитен план, който съдържа 
обхват, цели, времетраене и разпределение на 
ресурсите за изпълнение на ангажимента;“.
§ 4. В глава трета раздел IIIа с чл. 20а се 
отменя.
§ 5. Член 21 се изменя така:
„Чл. 21. (1) Инспекторатът е на пряко подчи­
нение на министъра и осигурява изпълнението 
на контролните му функции при провеждането 
на държавната политика, като осъществява 
административен контрол в министерството 
и във второстепенните разпоредители с бю­
джетни кредити към министъра.
(2) Дейността на инспектората е насочена 
към всеобхватно, обективно, безпристрастно 
и точно изясняване на проверяваните случаи 
и предлагане на мерки за тяхното решаване 
с цел:
1. предотвратяване и отстраняване на 
нарушения при функционирането на адми­
нистрацията;
2. подобряване работата на администра­
цията;
3. превенция и ограничаване на корупцията.
(3) При осъществяване на дейността си 
инспекторатът се ръководи от принципите на 
законност, лоялност, отговорност, независи­
мост, обективност, политическа неутралност 
и йерархическа подчиненост.
(4) Инспекторатът извършва проверки по 
утвърден от министъра годишен план, про­
верки по предложения и сигнали, както и по 
случаи с широк обществен отзвук. 
(5) Инспекторатът има следните функции:
1. извършва комплексни, планови, тема­
тични, извънпланови и последващи проверки 
на структури, дейности и процеси по осъ­
ществяване на административната дейност в 
министерството и във второстепенните разпо­
редители с бюджетни кредити към министъра;
2. прави оценка на корупционния риск и 
предлага мерки за неговото ограничаване;
3. събира и анализира информация и 
извършва проверки за установяване на нару­
шения, прояви на корупция и неефективна 
работа на администрацията;
4. извършва проверки по сигнали срещу 
незаконни или неправилни действия или без­
действия на служители от министерството и 
от второстепенните разпоредители с бюджетни 
кредити към министъра;
5. следи за спазването на законите, подза­
коновите и вътрешноведомствените актове за 
организацията на работа от служителите на 
министерството и на второстепенните разпо­
редители с бюджетни кредити към министъра;
6. може да прави предложения до министъра 
за образуване на дисциплинарни производства 
при констатирани нарушения на служебните 
задължения, както и на Кодекса за поведение 
на служителите в държавната администрация;
7. осъществява контрол и извършва про­
верки по Закона за предотвратяване и уста­
новяване на конфликт на интереси;
8. прави предложения за нови или за из­
менение на вътрешноведомствени актове, 
регламентиращи организацията на работа и 
дейността на администрацията на министер­
ството и на второстепенните разпоредители 
с бюджетни кредити към министъра;
9. изпраща сигнали до органите на про­
куратурата, когато при проверки установи 
данни за извършено престъпление от страна 
на служители на министерството и на второ­
степенните разпоредители с бюджетни кредити 
към министъра; 
10. осъществява и други функции, свързани 
с административния контрол, произтичащи 
от нормативните актове или възложени от 
министъра;